b"\n_START_ARTICLE_\nAberdeen Angus\n_START_PARAGRAPH_\nL\xe2\x80\x99Aberdeen Angus \xc3\xa9s una ra\xc3\xa7a bovina de carn molt antiga. \xc3\x89s la ra\xc3\xa7a m\xc3\xa9s criada del m\xc3\xb3n i el seu nom prov\xc3\xa9 de la regi\xc3\xb3 d'Esc\xc3\xb2cia de la qual \xc3\xa9s origin\xc3\xa0ria. \xc3\x89s un animal molt productiu, sense banyes i amb el p\xc3\xa8l curt i negre. No t\xc3\xa9 una al\xc3\xa7ada al garrot gaire gran per\xc3\xb2 pesa molt: les femelles poden pesar 750 kg i els mascles 1100 kg. Tamb\xc3\xa9 es caracteritza per la seva \xc3\xb2ptima adaptabilitat a la pastura, aix\xc3\xad com la seva fertilitat i longevitat. No presenta problemes durant el part. La seva carn \xc3\xa9s preuada per la seva delicadesa i tendresa."